Wšědny rohowc

Wšědny rohowc (Ceratonia siliqua) je štom z podswójby rohowcowych rostlinow (Caesalpinioideae) znutřka swójby łušćinowcow (Fabaceae). 

 Wopis 
Wšědny rohowc je přeco zeleny štom, kotryž docpěje wysokosć wot hač do 12 m.

Błyšćace łopjena su w porach pjerite.

 Kćenja 
Kćěje w nalěću a nazymje. Čerwjene kćenja nimaja krónowe łopješka. Družina je zdźěla dwudomna, tak zo za rozmnoženje so wjacore štomy potrjebuja.

 Płody 
Płody su łušćiny, kotrež docpěja dołhosć wot hač do 12 (15) cm. Wone w zrałosći wostanu začinjene a wobsahuja jědźnu płodowu mučku.

 Stejnišćo 
Štom potrjebuje suche, horce lěća a njeje zmjerzkokruty.

 Rozšěrjenje 
Rostlina je we wuchodnym regionje Srjedźneho morja domjaca.

 Wužiwanje 
Łušćiny so tež jako skótnu picu a za zhotowanje zarunanku kofeja wužiwaja. Relatiwnje runostajnje wulke symjenja buchu prjedy jako wahu wot apotekarjow a juwelěrjow wužiwane.

 Nóžki 

 Žórła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 221 
 Ullstein Lexikon der Pflanzenwelt, 1973, ISBN 3-550-16019-4, strona 209 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Wotkazy 

Kategorija:Rohowcowe rostliny
Kategorija:Štomy